หุ้น8ส.ค.ปิดลด15จุด
หุ้น 8 ส.ค.ดิ่งหนักปิดที่ 1,078.19 จุด ลดลง 15.19 จุด มูลค่าซื้อขาย 41,010.54 ล้านบาท
8 ส.ค. 2554

หุ้น 8 ส.ค.ดิ่งหนักปิดที่ 1,078.19 จุด ลดลง 15.19 จุด มูลค่าซื้อขาย 41,010.54 ล้านบาท




ตลาดหุ้นไทยวันที่ 8 ส.ค. ดิ่งหนักต่อเนื่องจากปลายสัปดาห์ก่อน ผลกระทบจากการปรับลดเครดิตประเทศสหรัฐ ลง 1 ขั้นจากเดิมระดับ AAA  เหลือ AA + ทำให้ตลาดหุ้นทั่วโลก รวมทั้งไทย ร่วงหนักอีกวัน ซึ่งช่วงเช้าหุ้นไทย ลงไปลึก 1,061.69 จุด ลดลง 31.69 จุด แต่ในช่วงบ่ายหลังจากธนาคารกลางยุโรป ( ECB ) มีมาตราการซื้อพันธบัตรสเปน และอิตาลี เพื่อรักษาเสถียรภาพของตลาดเงิน-ตลาดทุน ส่งผลให้ตลาดหุ้นสเปน-อิตาลี ปรับตัวขึ้น ไล่หุ้นเอเซีย และหุ้นไทย ผงกหัว
ทั้งนี้ ดัชนีปิดตลาดที่ 1,078.19 จุด ลดลง 15.19 จุด หรือ 1.39 % มูลค่าซื้อขาย 41,010.54 ล้านบาท 
ขณะที่หลักทรัพย์ที่มีมูลค่าซื้อขายสูงสุด 5 อันดับแรก ได้แก่ 
1. PTT  ปิดที่  322  บาท ลดลง 8  บาท มูลค่าการซื้อขาย 2,800.49 ลบ.
2. SCB ปิดที่ 118.50 บาท ไม่เปลี่ยนแปลง มูลค่าการซื้อขาย 2,211.01 ลบ.
3. KBANK ปิดที่ 130  บาท ลดลง 2.50 บาท มูลค่าการซื้อขาย 2,175.62 ลบ.
4. BANPU ปิดที่ 696  บาท ลดลง 8 บาท มูลค่าการซื้อขาย 2,143.20 ลบ.
5. BBL ปิดที่ 162  บาท ลดลง 1 บาท มูลค่าการซื้อขาย 1,920.79 ลบ. 
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ โนมูระพัฒนสิน กล่าวว่า ทิศทางตลาดหุ้นไทยวันพรุ่งนี้ ( 9 ส.ค.) ยังมีความผันผวนอยู่และปรับตัวลงได้อีก ตามตลาดหุ้นสหรัฐ และหุ้นเอเซีย ดัชนีมีแนวรับ 1,068 จุด และแนวต้าน 1,090 จุด ส่วนปัจจัยในประเทศ ทั้งการได้รัฐบาลใหม่ และการประกาศผลประกอบการ มีผลกับตลาดหุ้นไทยน้อย